Neveronių geležinkelio stotelė

Iki XX a. 1-osios pusės Neveronių vardu vadinosi būsimoji Palemono geležinkelio stotis.

Neveronių geležinkelio stotelė (iki XX a. pabaigos Pabiržio geležinkelio stotelė) – buvusi stotelė Kauno rajone, Neveronių kaimo vakariniame pakraštyje, Keramikų gatvėje, prie Gaižiūnų–Palemono geležinkelio. Stodavo traukiniai, važiuojantys Kaunas–Jonava ruožu. Stotelės pastatas tarp 2014–2016 m. nugriautas.

 Istorija 

Įkurta 1946 m., iki XX a. pabaigos vadinosi Pabiržio vardu,о.п. Пабиржис (Railwayz.info) bet apie 1990 m. buvo perkelta 1 km į pietvakarius link Neveronių, todėl pervadinta Neveronių stotimi. XXI a. pradžioje uždaryta, 2014 m. jos statiniai (keleivių paviljonas, stoginė, keleivių peronas) buvo nurašyti dėl fizinio nusidėvėjimo.

Pradėjus vystyti tarptautinį europinės vėžės „Rail Baltica“ projektą, Palemono geležinkelio stotis taps labai svarbiu susisiekimo mazgu, todėl 2016 m. vasarį planuota šalia atkurti Neveronių stotį, kurioje bus vėžės išplatėjimas, depas, stotis, 10–12 geležinkelio linijų kelynas, lokomotyvų ir vagonų aptarnavimo centras.Karolina Stažytė. Neveroniečiai kyla į kovą: jų miestelį ruošiamasi paversti geležinkelio stotimi. 2016-02-27, 15min.lt (tikrinta 2023-08-14). Kiek vėliau, gegužę susisiekimo ministras Rimantas Sinkevičius patikino, kad bus svarstoma kelyną tiesti arčiau Palemono, šalia kurio yra neveikiančių gamyklų ir sklypų.Ministras: dėl Neveronių „Rail Baltica“ projektas bus koreguojamas. 2016-05-02, Lrt.lt (tikrinta 2023-08-14). 2021 m. buvo numatoma, kad stotis bus svarbus susisiekimo taškas keleiviams, vykstantiems į Kauno oro uostą Karmėlavoje.Brigita Sabaliauskaitė. Neveronių gyventojai sunerimę dėl „Rail Baltica“ planų: ar gali būti, kad mus apgavo? 2021-08-13, Kasvyksta.lt (tikrinta 2023-08-14). 2022 m. numatytos dvi skirtingų lygių sankirtos – su automobilių keliu Nr. 1918 ir pėščiųjų-dviračių tuneliais.Liepos 27 d. Kauno rajono gyventojams bus pristatyti „Rail Baltica“ ruožo projektiniai pasiūlymai.  2022-07-25, Railbaltica.lt (tikrinta 2023-08-14). 2023 m. rugpjūtį „Rail Baltica“ oro uostui buvo numačiusi ne tik Neveronių, bet ir Kauno oro uosto stotį.Žemėlapis.  Railbaltica.lt (tikrinta 2023-08-14).

 Šaltiniai 

Kategorija:Kauno rajono savivaldybės geležinkelio stotys